WEKERLEI-NAGYMEDVE CSOCSO - MET.BSH.6831/03
BERNI ALPI KARJAKOER MET.BSH.6831/03 - - - Emane -
- HUN JCH -
PKR.II-84446 B-AZTEK MOCNY AKORD - Isa Despatch klas van ‘65 hou reünie | News24
Despatch klas van ‘65 hou reünie
=Hoërskool Despatch se klas van 1965 het hulle 50-jaar reünie in die Kaap gehou. Hier is (van links) Beatrice Klomfass, Miriam Nel en Verna Schonken op die bus op ’n besigtigingstoer. Fotos: VERSKAF
Hoërskool Despatch se matriekklas van 1965 het opgeruk na Kaapstad om hulle 50ste skoolreünie te vier.
In totaal het 35 oud-klasmaats hierdie onvergeetlike saamkuier bygewoon.
Een van dié oudleerders, Verna Schonken skryf uit Gauteng, dat dit opwindend ws om mekaar weer te sien.
“Dit was veral ’n voorreg om in die geselskap te wees van ons oud-onderwysers, meneer Jannie Fourie, meneer John Looch en ook dr. Edwin Whittle. Teen dié tyd lyk ons almal redelik eenders met ons grys koppe en plooie, maar die respek en waardering wat hulle tydens ons skool loopbaan geniet het, verdien hulle steeds,” sê Schonken.
Die groep het met toerbusse deur die stad gery, by ’n wynplaas vir ontbyt en wynproe aangedoen, Seal Island per boot besoek en heerlik by Snoekies in Houtbaai uitgespan vir middagete.
“Lam en tam het hulle teen son-onder die dag by die Kaapse Waterfront met oulaas koffie afgesluit en daarna is elkeen weer sy eie koers in met net goeie herinneringe aan ons besonderse reünie.”
Tydens dié klas se 40 jaar reünie in 2005 op Despatch, is ‘n reünie-fonds gestig met die oog op die befondsing van toekomstige reünies. Die skenkings van die oud-leerders het dit moontlik gemaak om die 45 en 50 jaar reünies te befonds.
“Dankie aan Fanie Marais en Johan Stumke wat die dag gereël het en aan almal wat moeite gedoen het om te deel in die besonderse mylpaal.
“Dankie aan Hoërskool Despatch waar ons wortels lê en aan ons Hemelse Vader wat ons met oorvloed seën. Aan almal wie se paaie gekruis het met Hoërskool Despatch, asook die wat tans daar betrokke is, Blaas Hoog Die Vlam!”